Бътън: Новият шампион ще стане известен в последното състезание - Формула 1 - Sportal.bg
Бътън: Новият шампион ще стане известен в последното състезание
Дженсън Бътън е сигурен, че новият шампион във Формула 1 ще стане известен в последния старт от сезона в Абу Даби. В момента лидер в класирането е пилотът на Ред Бул Марк Уебър, но преднината му спрямо втория Люис Хамилтън е едва пет точки. Третият в таблицата Фернандо Алонсо пък е на 19 точки от Уебър. Според настоящият световен шампион, борбата за титлата ще е изключително оспорвана и най-вероятно ще се реши в последния старт за сезона. Дженсън коментира:
"Радвам се, че отбелязох 18 точки в Италия. Този резултат запази шансовете ми за титлата. Интересно е, че след "Спа", всички очакваха шампионата да се реши от Люис и Марк. Сега обаче положението е доста по-различно. Най-вероятно новият шампион ще стане известен в последното състезание. Най-важно в последните пет състезания ще е постоянството. Който може да бележи много точки във всяко състезание има шанса да стане шампион. Вече никой от нас не може да си позволи отпадания или финиширане извън зоната на точките.", сподели той.